નાનકડી ચોરી કરતા પકડાયેલો કહેશે, પહેલાં કરોડોની ચોરી કરનારને તો પકડો ! કોઈકની એકાદી રચના ઠેકાવનારો કહેશે, પહેલાં આખેઆખા બ્લોગ ઠેકાવનારને તો પકડો ! શ્રીફળ વધેરનારો કહેશે પહેલાં બોકડા વધેરનારાને તો પકડો ! ભાઈ અમે પણ ભારતીય તરીકે એ જ કહીએ છીએ કે અમને અંધશ્રદ્ધાળુ કહેતા પહેલાં સુધરેલા કહેવાતા દેશના પરમનેતાઓએ ધાર્મિક પુસ્તકને હાથમાં ઝાલી શપથગ્રહણ કરવા પડે છે,,, નાણાં પર ’IN GOD WE TRUST’ લખવું પડે છે,,, કોઈ એક ધર્મના, એમાંએ ફલાણા સંપ્રદાયમાંજ, માનવાવાળા હોય તો જ કાયદાપ્રમાણે સર્વોચ્ચપદે સ્થાપી શકાય છે, પહેલાં તેમને તો પકડો !!! આ તાર્કિક જવાબ લાગે છે ? ના !!!